לא תאוה בית חברך ולא תאוי אתת חברך עקלה שמשה אמתה תורה וחמורה וכל דלחברך ויהי כד יעאלנך יהוה אלהך לארע כנענאה דאת געוז תמן למירתנה ותקים כיפים רבים ותשיד יתון בשיוד ותכתב על כיפיה ית כל מלי ארהותה דאה ויהי במגוזכון ית ירדנה תקימון ית כיפיה האלין דאנה מפקד יתכון יומן בטור גריזים ותבנה תמן מדבח ליהוה אלהך מדבח כיפים לא תריק עלביון פרזלה כיפין שלמין תבנה ית מדבח יהוה אלהך ותסק עלויו עלאן ליהוה אלהך ותכס שלמיה ותכל תמן ותחדי לקדם יהוה אלהך ביתה טורה במגוז ירדנה בתר שביל מעול שמשה בארע כנענאה דדער בבקעתה קבל גלגלה אצטר מישר חזבה קבל נאבליס